|  |
| --- |
| Številka: 007-25/2019/15 |
| Ljubljana, 21. 6. 2019 |
| GENERALNI SEKRETARIAT VLADE REPUBLIKE SLOVENIJEGp.gs@gov.si |
| **ZADEVA: Peto poročilo o delu medresorske delovne skupine za prenovo registrske zakonodaje in spremembe Izhodišč za prenovo registrske zakonodaje v Republiki Sloveniji – predlog za obravnavo**  |
| **1. Predlog sklepov vlade:** |
| Na podlagi šestega odstavka 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14 in 55/17) v zvezi z 2. točko Sklepa Vlade Republike Slovenije št. 02402-8/2014/15 z dne 14. 3. 2018 je Vlada Republike Slovenije na ... seji dne ... sprejela naslednji SKLEP:1. Vlada Republike Slovenije se je seznanila s petim poročilom o delu medresorske delovne skupine za prenovo registrske zakonodaje.2. Medresorska delovna skupina posreduje naslednje poročilo o svojem delu Vladi Republike Slovenije do 31. 12. 2019.3. Vlada Republike Slovenije se je seznanila s spremembami Izhodišč za prenovo registrske zakonodaje v Republiki Sloveniji. Stojan Tramte GENERALNI SEKRETARPriloga:* Peto poročilo o delu medresorske delovne skupine za prenovo registrske zakonodaje,
* Spremembe Izhodišč za prenovo registrske zakonodaje v Republiki Sloveniji.

Sklep prejmejo:* ministrstva,
* vladne službe.
 |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** |
| / |
| **3.a Osebe, odgovorne za strokovno pripravo in usklajenost gradiva:** |
| * Franc Stanonik, generalni direktor, Direktorat za notranji trg
* Mag. Alenka Žagar, sekretarka, po pooblastilu vodja Sektorja za gospodarsko pravo, pomoč in prestrukturiranje gospodarskih družb v težavah in intelektualno lastnino, Direktorat za notranji trg
* Aleš Gorišek, sekretar, Sektor za gospodarsko pravo, pomoč in prestrukturiranje gospodarskih družb v težavah in intelektualno lastnino, Direktorat za notranji trg
 |
| **3.b Zunanji strokovnjaki, ki so sodelovali pri pripravi dela ali celotnega gradiva:** |
| / |
| **4. Predstavniki vlade, ki bodo sodelovali pri delu državnega zbora:** |
| / |
| **5. Kratek povzetek gradiva:** |
| Gradivo vsebuje peto poročilo o delu medresorske delovne skupine za prenovo registrske zakonodaje in predlog sprememb Izhodišč za prenovo registrske zakonodaje v Republiki Sloveniji.  |
| **6. Presoja posledic za:** |
| a) | javnofinančna sredstva nad 40.000 EUR v tekočem in naslednjih treh letih | DA/NE |
| b) | usklajenost slovenskega pravnega reda s pravnim redom Evropske unije | DA/NE |
| c) | administrativne posledice | DA/NE |
| č) | gospodarstvo, zlasti mala in srednja podjetja ter konkurenčnost podjetij | DA/NE |
| d) | okolje, vključno s prostorskimi in varstvenimi vidiki | DA/NE |
| e) | socialno področje | DA/NE |
| f) | dokumente razvojnega načrtovanja:* nacionalne dokumente razvojnega načrtovanja
* razvojne politike na ravni programov po strukturi razvojne klasifikacije programskega proračuna
* razvojne dokumente Evropske unije in mednarodnih organizacij
 | DA/NE |
| **7.a Predstavitev ocene finančnih posledic nad 40.000 EUR:**/ |

|  |
| --- |
| **I. Ocena finančnih posledic, ki niso načrtovane v sprejetem proračunu** |
|  | Tekoče leto (t) | t + 1 | t + 2 | t + 3 |
| Predvideno povečanje (+) ali zmanjšanje (**–**) prihodkov državnega proračuna  |  |  |  |  |
| Predvideno povečanje (+) ali zmanjšanje (**–**) prihodkov občinskih proračunov  |  |  |  |  |
| Predvideno povečanje (+) ali zmanjšanje (**–**) odhodkov državnega proračuna  |  |  |  |  |
| Predvideno povečanje (+) ali zmanjšanje (**–**) odhodkov občinskih proračunov |  |  |  |  |
| Predvideno povečanje (+) ali zmanjšanje (**–**) obveznosti za druga javnofinančna sredstva |  |  |  |  |
| **II. Finančne posledice za državni proračun** |
| **II.a Pravice porabe za izvedbo predlaganih rešitev so zagotovljene:** |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke | Znesek za tekoče leto (t) | Znesek za t + 1 |
|  |  |  |  |  |
|  |  |  |  |  |
| **SKUPAJ** |  |  |
| **II.b Manjkajoče pravice porabe bodo zagotovljene s prerazporeditvijo:** |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke  | Znesek za tekoče leto (t) | Znesek za t + 1  |
|  |  |  |  |  |
|  |  |  |  |  |
| **SKUPAJ** |  |  |
| **II.c Načrtovana nadomestitev zmanjšanih prihodkov in povečanih odhodkov proračuna:** |
| Novi prihodki | Znesek za tekoče leto (t) | Znesek za t + 1 |
|  |  |  |
|  |  |  |
|  |  |  |
| **SKUPAJ** |  |  |
| **OBRAZLOŽITEV:**1. **Ocena finančnih posledic, ki niso načrtovane v sprejetem proračunu**

V zvezi s predlaganim vladnim gradivom se navedejo predvidene spremembe (povečanje, zmanjšanje):* prihodkov državnega proračuna in občinskih proračunov,
* odhodkov državnega proračuna, ki niso načrtovani na ukrepih oziroma projektih sprejetih proračunov,
* obveznosti za druga javnofinančna sredstva (drugi viri), ki niso načrtovana na ukrepih oziroma projektih sprejetih proračunov.
1. **Finančne posledice za državni proračun**

Prikazane morajo biti finančne posledice za državni proračun, ki so na proračunskih postavkah načrtovane v dinamiki projektov oziroma ukrepov:**II.a Pravice porabe za izvedbo predlaganih rešitev so zagotovljene:**Navedejo se proračunski uporabnik, ki financira projekt oziroma ukrep; projekt oziroma ukrep, s katerim se bodo dosegli cilji vladnega gradiva, in proračunske postavke (kot proračunski vir financiranja), na katerih so v celoti ali delno zagotovljene pravice porabe (v tem primeru je nujna povezava s točko II.b). Pri uvrstitvi novega projekta oziroma ukrepa v načrt razvojnih programov se navedejo:* proračunski uporabnik, ki bo financiral novi projekt oziroma ukrep,
* projekt oziroma ukrep, s katerim se bodo dosegli cilji vladnega gradiva, in
* proračunske postavke.

Za zagotovitev pravic porabe na proračunskih postavkah, s katerih se bo financiral novi projekt oziroma ukrep, je treba izpolniti tudi točko II.b, saj je za novi projekt oziroma ukrep mogoče zagotoviti pravice porabe le s prerazporeditvijo s proračunskih postavk, s katerih se financirajo že sprejeti oziroma veljavni projekti in ukrepi.**II.b Manjkajoče pravice porabe bodo zagotovljene s prerazporeditvijo:**Navedejo se proračunski uporabniki, sprejeti (veljavni) ukrepi oziroma projekti, ki jih proračunski uporabnik izvaja, in proračunske postavke tega proračunskega uporabnika, ki so v dinamiki teh projektov oziroma ukrepov ter s katerih se bodo s prerazporeditvijo zagotovile pravice porabe za dodatne aktivnosti pri obstoječih projektih oziroma ukrepih ali novih projektih oziroma ukrepih, navedenih v točki II.a.**II.c Načrtovana nadomestitev zmanjšanih prihodkov in povečanih odhodkov proračuna:**Če se povečani odhodki (pravice porabe) ne bodo zagotovili tako, kot je določeno v točkah II.a in II.b, je povečanje odhodkov in izdatkov proračuna mogoče na podlagi zakona, ki ureja izvrševanje državnega proračuna (npr. priliv namenskih sredstev EU). Ukrepanje ob zmanjšanju prihodkov in prejemkov proračuna je določeno z zakonom, ki ureja javne finance, in zakonom, ki ureja izvrševanje državnega proračuna. |
| **7.b Predstavitev ocene finančnih posledic pod 40.000 EUR:**/**Kratka obrazložitev**Gradivo nima finančnih posledic. |
| **8. Predstavitev sodelovanja z združenji občin:** |
| Vsebina predloženega gradiva (predpisa) vpliva na:* + pristojnosti občin,
	+ delovanje občin,
	+ financiranje občin.
 | DA/NE |
| Gradivo (predpis) je bilo poslano v mnenje: * Skupnosti občin Slovenije SOS: DA/NE
* Združenju občin Slovenije ZOS: DA/NE
* Združenju mestnih občin Slovenije ZMOS: DA/NE

Predlogi in pripombe združenj so bili upoštevani:* v celoti,
* večinoma,
* delno,
* niso bili upoštevani.

Bistveni predlogi in pripombe, ki niso bili upoštevani. |
| **9. Predstavitev sodelovanja javnosti:** |
| Gradivo je bilo predhodno objavljeno na spletni strani predlagatelja: | DA/NE |
| Gradivo je takšne narave, da sodelovanje javnosti ni potrebno. |
| (Če je odgovor DA, navedite: /Datum objave: ………V razpravo so bili vključeni: * nevladne organizacije,
* predstavniki zainteresirane javnosti,
* predstavniki strokovne javnosti.

Mnenja, predlogi in pripombe z navedbo predlagateljev (imen in priimkov fizičnih oseb, ki niso poslovni subjekti, ne navajajte): /Upoštevani so bili:* v celoti,
* večinoma,
* delno,
* niso bili upoštevani.

Bistvena mnenja, predlogi in pripombe, ki niso bili upoštevani, ter razlogi za neupoštevanje:Poročilo je bilo dano ……………..Javnost je bila vključena v pripravo gradiva v skladu z Zakonom o …, kar je navedeno v predlogu predpisa.) |
| **10. Pri pripravi gradiva so bile upoštevane zahteve iz Resolucije o normativni dejavnosti:** | DA/NE |
| **11. Gradivo je uvrščeno v delovni program vlade:** | DA/NE |
|  Zdravko Počivalšek MINISTER |

PRILOGA:

* Peto poročilo o delu medresorske delovne skupine za prenovo registrske zakonodaje,
* Spremembe Izhodišč za prenovo registrske zakonodaje v Republiki Sloveniji.

PRILOGA 1

**PETO POROČILO O DELU MEDRESORSKE DELOVNE SKUPINE ZA PRENOVO REGISTRSKE ZAKONODAJE**

**Uvod**

Medresorska delovna skupina za prenovo registrske zakonodaje (v nadaljnjem besedilu: medresorska delovna skupina) je bila ustanovljena 3. 4. 2014 s sklepom Vlade Republike Slovenije (v nadaljnjem besedilu: Vlada RS) št. 01201-5/2014/6 o ustanovitvi, nalogah in sestavi medresorske delovne skupine za prenovo registrske zakonodaje. Sestava medresorske delovne skupine je bila do sedaj spremenjena trikrat: s sklepi Vlade RS št. 01203-1/2016/5 z dne 28. 1. 2016, št. 01203-1/2016/8 z dne 1. 12. 2016 in št. 01203-1/2016/13 z dne 29. 3. 2018.

Medresorska delovna skupina trenutno šteje 19 članov iz 8 organov. Vodi jo generalni direktor Direktorata za notranji trg na Ministrstvu za gospodarski razvoj in tehnologijo.

Temeljna naloga medresorske delovne skupine je priprava strokovnih podlag za prenovo določb Zakona o gospodarskih družbah (Uradni list RS, št. 65/09 – uradno prečiščeno besedilo, 33/11, 91/11, 32/12, 57/12, 44/13 – odl. US, 82/13, 55/15, 15/17 in 22/19 – ZPosS; v nadaljnjem besedilu: ZGD-1), Zakona o Poslovnem registru Slovenije (Uradni list RS, št. 49/06, 33/07 – ZSReg-B, 19/15 in 54/17; v nadaljnjem besedilu: ZPRS-1) in Zakona o sodnem registru (Uradni list RS, št. 54/07 – uradno prečiščeno besedilo, 65/08, 49/09, 82/13 – ZGD-1H, 17/15, 54/17 in 16/19 – ZNP-1; v nadaljnjem besedilu: ZSReg), ki se nanašajo na registrske postopke in sistem za podporo poslovnim subjektom.

V skladu z izhodišči za prenovo registrske zakonodaje, s katerimi se je Vlada RS seznanila 17. 7. 2014, so poglavitni cilji prenove:

* poenostavitev in poenotenje postopkov registracije poslovnih subjektov,
* vzpostavitev enotne platforme za registracijo poslovnih subjektov za vse pristojne organe,
* zagotovitev mehanizmov za vodenje ažurnih podatkov o vseh poslovnih subjektih,
* vodenje podatkov o poslovnih subjektih v enem registru – poslovnem registru,
* zagotovitev večje pravne varnosti in varnosti pravnega prometa.

Medresorska delovna skupina o svojem delu poroča Vladi RS. Do sedaj je poročala štirikrat: 11. 12. 2014, 28. 1. 2016, 1. 2. 2017 in 14. 3. 2018.

**Poročilo o delu medresorske delovne skupine v obdobju od 14. 3. 2018 do 15. 5. 2019**

Aktivnosti na normativnem področju

V obdobju od 14. 3. 2018 do 15. 5. 2019 so se nadaljevale aktivnosti v okviru prve faze prenove registrske zakonodaje, v okviru katere so bile v slovenski pravni red prenesene določbe Direktive 2012/17/EU Evropskega parlamenta in Sveta z dne 13. junija 2012 o spremembi Direktive Sveta 89/666/EGS ter direktiv 2005/56/ES in 2009/101/ES Evropskega parlamenta in Sveta glede povezovanja centralnih in trgovinskih registrov ter registrov družb (UL L št. 156 z dne 16. 6. 2012, str. 1, v nadaljnjem besedilu: Direktiva 2012/17/EU), prenovljene določbe o sistemu »Vse na enem mestu« in dopolnjena ureditev vpogleda v podatke o poslovnih subjektih po posameznikih.

Na podlagi ZPRS-1 so bili sprejeti naslednji podzakonski akti: Uredba o vodenju in vzdrževanju Poslovnega registra Slovenije (Uradni list RS, št. 30/19), ki bo začela veljati 9. 6. 2019, Pravilnik o točkah za podporo poslovnim subjektom (Uradni list RS, št. 40/18) in Pravilnik o oddaji vlog v sistem za podporo poslovnim subjektom (Uradni list RS, št. 40/18 in 82/18), ki sta začela veljati 13. 6. 2018.

Nova Uredba o vodenju in vzdrževanju Poslovnega registra Slovenije ureja vsebino prijave in način vložitve prijave za vpis v poslovni register, način določitve matične številke in enotnega identifikatorja enotam poslovnega registra, način določitve šifre glavne dejavnosti in šifre institucionalnega sektorja enotam poslovnega registra ter način in pogoje uporabe ter posredovanja podatkov iz poslovnega registra. Ključna novost v novi uredbi je nov 12. člen, ki ureja sestavo enotnega identifikatorja in njegovo uporabo.

Pravilnik o točkah za podporo poslovnim subjektom ureja kadrovske, organizacijske in tehnične pogoje, ki jih izpolnjujejo točke za podporo poslovnim subjektom (Slovenske poslovne točke registracija; v nadaljnjem besedilu: SPOT registracija) za pridobitev dovoljenja za opravljanje postopkov za podporo poslovnim subjektom, pravila obveščanja javnosti pri oglaševanju storitev v zvezi s postopki za podporo poslovnim subjektom in pri zasnovi spletnega portala SPOT registracija ter obrazec za vložitev zahteve za izdajo dovoljenja za opravljanje postopkov za podporo poslovnim subjektom in dokumentacijo, ki jo je treba priložiti zahtevi.

Drugi pravilnik, tj. Pravilnik o oddaji vlog v sistem za podporo poslovnim subjektom, pa določa vrste prijav, predlogov in drugih vlog, ki jih lahko enote poslovnega registra oddajo neposredno prek oddaljenega dostopa do informacijskega sistema za podporo poslovnim subjektom.

Aktivnosti v okviru delovne skupine

Medresorska delovna skupina se je do sedaj sestala petkrat: 29. 5. 2014, 24. 10. 2014, 15. 10. 2015, 12. 1. 2018 in 28. 3. 2019. Na prvem sestanku so člani pregledali naloge, obravnavali izhodišča za prenovo registrske zakonodaje in se dogovorili o nadaljnjem delu, na drugem sestanku so člani obravnavali prvo poročilo o delu, na tretjem sestanku vsebinske pripombe na osnutek novega Zakona o Poslovnem registru Slovenije (v nadaljnjem besedilu: ZPRS-2), povezane z vprašanjem definicije poslovnega registra, terminologije v ZPRS-2 in ZSReg, vpisov delov poslovnih subjektov in dejavnosti, vodenja podatkov o računih poslovnih subjektov v tujini, vpisovanja končnih / dejanskih lastnikov,oblikovanja prehodnih določb idr., plan in vsebino dela medresorske delovne skupine, drugo poročilo o delu in spremembe sestave medresorske delovne skupine. Na četrtem sestanku 12. 1. 2018 so člani obravnavali četrto obdobno poročilo Vladi RS, spremembe sestave medresorske delovne skupine in dve vsebinski točki: vpis dejavnosti poslovnih subjektov v poslovni register ter vpis investicijskih in pokojninskih skladov. Dogovorili so se tudi o planu dela v letu 2018.

Na podlagi sklepov četrtega sestanka, sprejetih po razpravi o vsebinskih točkah, je Ministrstvo za gospodarski razvoj in tehnologijo aprila 2018 pripravilo sporočilo, s katerim so bili organi seznanjeni 1) z namenom vodenja poslovnega registra in 2) z določanjem glavne dejavnosti poslovnih subjektov v Republiki Sloveniji. V zvezi z namenom vodenja poslovnega registra je Ministrstvo za gospodarski razvoj in tehnologijo priporočilo organom, ki so pristojni za urejanje statusa entitet, ki ne sodijo v eno izmed skupin enot poslovnega registra iz 2. člena ZPRS-1, da posebnosti teh entitet celovito urejajo v področnih predpisih in ne posegajo v namen delovanja in sestavo poslovnega registra. Kar pa zadeva problematiko določanja glavne dejavnost je Ministrstvo za gospodarski razvoj in tehnologijo opozorilo na dajanje pravilnega pomena vpisanim glavnim dejavnostim enot poslovnega registra, da se zagotovi kakovost podatkov za uporabnike teh podatkov.

Peti sestanek je potekal 28. 3. 2019. Na sestanku je Agencija RS za javnopravne evidence in storitve seznanila člane s svojimi ugotovitvami pri izvajanju registrskih postopkov v RS, zlasti z anomalijami, povezanimi z ustanavljanjem in registracijo pravnih in fizičnih oseb, ki opravljajo dejavnost na trgu, in zlorabo teh oseb za izvajanje nepoštenih in nezakonitih poslovnih praks. Člani so obravnavali predlog sprememb izhodišč za prenovo registrske zakonodaje v RS, katerega implementacija bo omogočala registrskim organom postopen prehod na nov način registracije poslovnih subjektov in sicer preko obstoječega informacijskega sistema za podporo poslovnim subjektom (portal SPOT), ki ga upravlja Ministrstvo za javno upravo. Za implementacijo spremenjenega koncepta bi bile v primerjavi z veljavnimi izhodišči potrebne le manjše spremembe ZPRS-1. Spremenjeni koncept ne bi spreminjal vloge pristojnih registrskih organov glede izdaje akta o izpolnjevanju pogojev za registracijo poslovnih subjektov. Korekcije bi posegle v vprašanje infrastrukture oziroma informacijskega sistema, na katerem bi potekala obravnava prijav za registracijo in vpis v poslovni register, in načina obravnave teh prijav.

V okviru vsebinskih točk so člani razpravljali tudi o pobudi Ministrstva za javno upravo za optimizacijo postopka vpisovanja sprememb podatkov o dejavnosti v elektronsko vlogo na portalu SPOT. Predlagano je bilo, da se problematika rešuje v okviru tehnične nadgradnje portala SPOT Ministrstva za javno upravo.

PRILOGA 2

**SPREMEMBE IZHODIŠČ ZA PRENOVO REGISTRSKE ZAKONODAJE V REPUBLIKI SLOVENIJI**

Veljavna izhodišča je pripravila medresorska delovna skupina za prenovo registrske zakonodaje. Vlada RS se je z njimi seznanila 17. 7. 2014 (št. sklepa: 00700-10/2014/4).

Glavni cilj prenove v skladu z izhodišči je (1) poenostaviti in poenotiti postopke registracije poslovnih subjektov, zlasti tistih, ki se najprej vpišejo v primarni register, potem pa še v poslovni register, (2) vzpostaviti enotno informacijsko platformo za registracijo poslovnih subjektov, (3) določiti vodenje podatkov o poslovnih subjektih na enem mestu, tj. v poslovnem registru, (4) zagotoviti mehanizme za vodenje ažurnih podatkov o vseh poslovnih subjektih in (5) zagotoviti večjo pravno varnost in varnost pravnega prometa.

 V ta namen je bila predlagana priprava in sprejem novega Zakona o Poslovnem registru Slovenije (v nadaljnjem besedilu: ZPRS-2), v katerem bi se uredilo enotno vodenje registrskih postopkov za okvirno 21 različnih registrov in evidenc. Z novo ureditvijo bi bili postopki enotni in pregledni, medtem ko bi se podatki o poslovnih subjektih vodili na enem mestu, tj. v poslovnem registru, s čimer bi se odpravilo vodenje istih podatkov v več registrih in poenostavilo usklajevanje podatkov med registri. Hkrati z ZPRS-2 bi se prenovile tudi določbe ZGD-1 in ZSReg, medtem ko bi morali pristojni organi v prehodnem obdobju uskladiti svoje področne predpise. Prenovljen in poenoten način registracije ne bi spreminjal pristojnosti registrskih organov za izdajo akta o izpolnjevanju pogojev za registracijo poslovnega subjekta.

Med cilji prenove je bila tudi (6) prenova sistema Vse na enem mestu (v nadaljnjem besedilu: VEM), od oktobra 2017 dalje sistem za podporo poslovnim subjektom. Prenova sistema VEM je bila izvedena z normativnimi spremembami ZPRS-1 in ZSReg leta 2017 v okviru t.i. prve faze prenove registrske zakonodaje.

Spremembe izhodišč za prenovo registrske zakonodaje v Republiki Sloveniji ne spreminjajo temeljnega koncepta prenove registrske zakonodaje. Še vedno se stremi k poenostavitvi in poenotenju postopkov registracije poslovnih subjektov, pri čemer pa prehod na nove postopke ne bo sočasen za vse registrske organe in poslovne subjekte hkrati, ampak bo dinamika odvisna od odločitve registrskih organov k pristopu in sprememb področne registrske zakonodaje. Prav tako se v osnovi ne spreminja cilj, v skladu s katerim se želi doseči, da bi se podatki o poslovnih subjektih vodili samo na enem mestu, tj. v poslovnem registru. Spremembe izhodišč bodo omogočale, da se predlagano vodenje podatkov o poslovnih subjektih v enem registru ne bo uporabljalo za registrske organe, ki izhodiščem za prenove registrskega zakonodaje zaradi vsebinskih in drugih razlogov niso naklonjeni. Ne glede na navedeno pa bodo normativne spremembe, ki bodo izvedene na podlagi sprememb izhodišč, tem registrskim organom vseeno omogočale pristop k predlaganemu načinu vodenja podatkov o poslovnih subjektih v poslovnem registru kadarkoli v prihodnosti.

Na drugi strani se s spremembami izhodišč ne bo zasledovalo cilja, povezanega z vzpostavitvijo enotne informacijske platforme za registracijo poslovnih subjektov za vse pristojne registrske organe, tj. informacijski sistem AJPES-PRS. Preko informacijskega sistema AJPES-PRS bi se v skladu z veljavnimi izhodišči izvajal celoten postopek vpisa poslovnih subjektov v poslovni register. Vzpostavitev informacijskega sistema bi terjala ustrezne kadrovske, tehnične in finančne vire. Namesto tega se spremembe izhodišč naslanjajo na funkcionalnosti obstoječega informacijskega sistema za podporo poslovnim subjektom, tj. portala SPOT, ki ga upravlja Ministrstvo za javno upravo. Portal SPOT omogoča ne samo pripravo in oddajo elektronskih vlog v postopku registracije gospodarskih družb in podjetnikov v poslovni / sodni register, ampak tudi oddajo elektronskih vlog poslovnih subjektov v drugih postopkih.

V skladu s spremembami izhodišč za prenovo registrske zakonodaje bo registracija poslovnih subjektov potekala na naslednji način:

* poslovni subjekti bodo prijavo za registracijo poslovnih subjektov oddali pri pristojnem registrskem organu;
* registrski organ bo v portal SPOT vpisal podatke za potrebe svojega postopka in hkrati za vpis v poslovni register. Po pozitivni odločitvi bo registrski organ v portal SPOT priložil akt o izpolnjevanju pogojev in prijavo za vpis v poslovni register preko portala SPOT posredoval v reševanje AJPES;
* na podlagi izdanega akta pristojnega registrskega organa o izpolnjevanju pogojev za registracijo bo AJPES izvedel vpis poslovnega subjekta v poslovni register in izdal akt o vpisu;
* poslovni subjekt bo prijavo za registracijo oddal le enkrat, na osnovi te pa bo odločeno o izpolnjevanju pogojev za opravljanje dejavnosti in vpisu v poslovni register. Na enak način bo samo enkrat oddal tudi prijavo za morebitne spremembe podatkov ali izbris iz poslovnega registra;
* poslovni subjekt bo vpisan samo v en register, to je v poslovni register, pod pogojem, da bo tudi področna registrska zakonodaja določala vpis poslovnega subjekta v poslovni register;
* ob vpisu v poslovni register se bosta poslovnemu subjektu samodejno določili matična številka in davčna številka, s čimer bo poslovni subjekt samodejno vpisan tudi v davčni register;
* podatki (razen osebnih podatkov) in javne listine, ki bodo nastale v postopkih vpisa v poslovni register, bodo hkrati z vpisom podatkov v poslovni register objavljeni in brezplačno dostopni na spletnih straneh AJPES.

Za implementacijo spremenjenega koncepta bi bile v primerjavi z veljavnimi izhodišči potrebne manj obsežne spremembe ZPRS-1, še vedno pa bi bile potrebne prilagoditve področne registrske zakonodaje.